**H O T Ă R Â R E**

**privind** **acordarea unui mandat special reprezentantului Judeţului Cluj**

**în Adunarea Generală a Acţionarilor la Compania de Apă Someș S.A,**

**în vederea exercitării drepturilor de acționar**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 27 din 1.02.2022 privind acordarea unui mandat special reprezentantului Judeţului Cluj în Adunarea Generală a Acţionarilor la Compania de Apă Someș S.A, în vederea exercitării drepturilor de acţionar propus de preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 3915/01.02.2022; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 3905/01.02.2022 şi Avizul cu nr. 3915 din 3.02.2022 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* adresa Asociației Regionale pentru Dezvoltarea Infrastructurii din Bazinul Hidrografic Someș Tisa cu nr. 89/01.02.2022, înregistrată la Consiliul Județean Cluj cu nr. 3905/01.02.2022;
* adresa Companiei de Apă Someș S.A. cu nr. 2531/20.01.2022, înregistrată la Consiliul Județean Cluj cu nr. 2565/20.01.2022;

Luând în considerare prevederile art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin (2) lit. d) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Legii privind societăţile nr. 31/1990, republicată, cu modificările şi completările ulterioare;
* Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice, aprobată prin Legea nr. 111/2016, cu modificările şi completările ulterioare;
* Hotărârii Consiliului Judeţean Cluj nr. 168/2021 privind acordarea unui mandat special reprezentantului Județului Cluj în Adunarea Generală a Acționarilor la Compania de Apă Someș S.A., în vederea exercitării drepturilor de acţionar;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se acordă mandat special doamnei Marc Marinela, în calitate de reprezentant al Județului Cluj în Adunarea Generală a Acționarilor la Compania de Apă Someș S.A., pentru :

a) propunerea prelungirii mandatelor administratorilor neexecutivi provizorii, începând cu data de 21.03.2022, pe o perioadă de 2 luni, dar nu mai târziu de data finalizării procedurii de selecție, după cum urmează:

a)1. Contractul cu nr. 49499/2021 încheiat cu dl. Miclăuş Liviu Cornel;

a)2. Contractul cu nr. 49493/2021 încheiat cu dl. Dan Cristian Lucian;

a)3. Contractul cu nr. 49494/2021 încheiat cu dna. Rădoiu-Leș Gabriela Angela;

a)4. Contractul cu nr. 49497/2021 încheiat cu dl. Morar Ignat;

a)5. Contractul cu nr. 49492/2021 încheiat cu dna. Henter Andreea Elisabeta;

a)6. Contractul cu nr. 49496/2021 încheiat cu dl. Pop Ioan Cristian;

a)7. Contractul cu nr. 49501/2021 încheiat cu dna. Luca Emanuela Maria.

b) semnarea actelor adiționale la contractele de mandat cu administratorii provizorii menționați la lit. a), conform prezentei hotărâri;

c) modificarea art. 17.5 alin. (1) din Actul constitutiv al Companiei de Apă Someș S.A. conform prezentei hotărâri.

**Art. 2.** Reprezentantul Judeţului Cluj în Adunarea Generală a Acţionarilor la Compania de Apă Someş S.A. va depune la Consiliul Judeţean Cluj, în termen de cel mult două zile lucrătoare de la data desfăşurării şedinţei A.G.A., copii conforme cu originalul ale hotărârilor adoptate şi ale proceselor-verbale ale şedinţei.

**Art. 3.** Cu punerea în aplicare a prevederilor prezentei hotărâri se încredinţează reprezentantul Judeţului Cluj în A.G.A. la Compania de Apă Someş S.A. și societatea Compania de Apă Someş S.A.

**Art. 4.** Prezenta hotărâre se comunică Direcţiei Generale Buget-Finanţe, Resurse Umane; reprezentantului Judeţului Cluj în A.G.A. la Compania de Apă Someş S.A.; persoanelor nominalizate la art. 1 lit. a); societăţii Compania de Apă Someş S.A.; Asociației Regionale pentru Dezvoltarea Infrastructurii din Bazinul Hidrografic Someș Tisa, precum şi Prefectului Judeţului Cluj şi se aduce la cunoştinţă publică prin afişarea la sediul Consiliului Judeţean Cluj şi pe pagina de internet „www.cjcluj.ro”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 20 din 10 februarie 2022**

*Prezenta hotărâre a fost adoptată cu 32 de voturi “pentru”, fiind astfel respectate prevederile legale privind majoritatea de voturi necesară.*